אנטישמיות הינה צורה ארסית ומתמשכת של גזענות אשר לאחרונה הגיעה לרמה שלא נראתה כמותה מאז שנות ה-30 של המאה הקודמת. ברחבי אירופה, יהודים נפגעים פיזית ומילולית, מותקפים ואף נרצחים בבתי כנסת, בתי ספר, חנויות כשרות ומוזיאונים. יהודים חובשי כיפה או אלה המפגינים סממנים יהודיים אחרים, נתונים להטרדות ולאלימות. קריאות נוסח "היהודים לתאי הגזים" הם דבר שבשגרה בקרב אוהדי כדורגל. הפגנות ענק בבירות אירופיות, לכאורה נגד פעולותיה של ישראל כלפי הפלסטינים, משמשות תירוץ להפצת כרזות ותמונות אנטישמיות. יהודים מופלים לרעה בקמפוסים באוניברסיטאות. באיראן, הכחשת השואה וקריאות ל"מחיקת ישראל מהמפה" כבר מושרשות ואילו התקשורת הערבית מלאה בעלילות דם וקריקטורות אנטישמיות.
בעוד האנטישמיות עולה ומגיעה לכדי משבר באירופה, ארגונים לא-ממשלתיים הטוענים כי הם מקדמים זכויות אדם ומטרות הומניטאריות אחרות בהקשר של הסכסוך הערבי-ישראלי, מזינים את השנאה והאפליה נגד יהודים ואף עושים שימוש נרחב בדימויים אנטישמיים. ארגוני זכויות אדם אלה כושלים גם בכתיבת דו"חות בנושא האנטישמיות ואפליית היהודים ובגינוין.
למרות הראיות הברורות על כך שהארגונים הללו אנטישמים, ממשלות ממשיכות לממן אותם, בהיקף של מאות מיליוני דולרים ואירו המועברים מדי שנה.
כפי שיודגם בהמשך, בקמפיינים אנטי-ישראלים, במיוחד בעיתות קונפליקט (מבצע "צוק איתן", למשל), ארגונים לא-ממשלתיים משתמשים ברטוריקה אנטי-ציונית כמסווה לאנטישמיות. רטוריקה זו קשורה בדרך-כלל להאשמת ישראל ב"פשעי מלחמה" ו"הפרות זכויות אדם"- מונחים המנוצלים לקידום קמפיינים אלה.
האנטישמיות המודרנית, מתבטאת בקמפיינים פוליטיים נגד ישראל מצדם של ארגונים לא-ממשלתיים, הפועלים על-פי המתווה שנוסח בפורום הארגונים הלא-ממשלתיים של ועידת דרבן בשנת 2001. הקמפיינים הנ"ל כוללים פעילות של תנועת ה-BDS (חרם, משיכת השקעות וסנקציות) ולוחמה משפטית. בין משתתפי קמפיינים אלה ניתן למצוא גם קבוצת שוליים של יהודים, שגויסו בניסיון להימנע מהאשמות בדבר אנטישמיות, מוסר כפול ודמוניזציה.
ארגונים אלה כוללים ארגונים בינלאומיים (אמנסטי אינטרנשיונל, Human Rights Watch), ארגונים פלסטיניים (מיפתאח, בדיל, סביל, קיירוס-פלסטין, האינתיפאדה האלקטרונית, התוכנית הקהילתית לבריאות הנפש בעזה) וארגונים ישראלים (הוועד הישראלי נגד הריסת בתים, המרכז לאינפורמציה אלטרנטיבית).
בניגוד לטענותיהם של הארגונים על כך שהם מבקרים את ישראל "באופן לגיטימי", הרטוריקה, הפרסומים והפעילות שלהם מפרים לעיתים את הגדרת האנטישמיות כפי שנוסחה על-ידי האיחוד האירופי ועל-ידי ארה"ב. ראוי לציין שמסמך "הגדרת האנטישמיות" של מחלקת המדינה האמריקנית מונה את הדוגמאות הבאות כ"אנטישמיות בהקשר של מדינת ישראל.
עריכת השוואה בין המדיניות הישראלית הנוכחית לבין המדיניות הנאצית.
האשמת ישראל בכל המתחים הבין-דתיים והפוליטיים.
מוסר כפול ביחס לישראל על-ידי דרישה ממנה לנהוג באופן שאינו מצופה או נדרש מכל מדינה דמוקרטית אחרת.
ארגונים רב צדדיים המתמקדים בישראל בלבד לשם חקירות בנושא השלום או זכויות האדם.
שלילת זכותו של העם היהודי להגדרה עצמית ושלילת זכותה של מדינת ישראל להתקיים.
הדוגמאות להלן כוללות הן אנטישמיות קלאסית והמוטיבים החוזרים שלה, בהם עלילות דם והתקפות תיאולוגיות על היהדות, והן "אנטישמיות חדשה" בה השנאה כלפי יהודים באה לידי ביטוי בדמוניזציה של ישראל ובמוסר כפול כלפיה. לקריאת הפירוט, נא ראו את הדו"ח המלא בקישור הבא.
כתב העת הרפואי ה-Lancet, שיתוף הפעולה עם ארגון MAP, וקידום סרטון ניאו-נאצי.
אמנסטי אינטרנשיונל (בריטניה) אינו מאשר קמפיין נגד אנטישמיות בעוד בכיר בארגון מצייץ בטוויטר הערות אנטישמיות.
מנהלת זכויות האדם והמשפט הבינלאומי ומניעת כניסת יהודים לקמפוס ביר-זית.
בדיל: קריקטורות אנטישמיות וקמפיין נגד איפא"ק ונגד הליגה נגד השמצה.
הארגון הפלסטיני מיפתאח משתמש בעלילת דם כדי לתקוף את הנשיא אובמה.
הפורום הפלסטיני בבריטניה.
על הממשלות המממנות לגבש מדיניות ברורה לגבי אנטישמיות וליישמה היכן שקמפיינים נגד ישראל חוצים את הגבול לעבר אנטישמיות.
על הממשלות לחבר קווים מנחים לארגונים הממומנים על-ידן בהקשר לפעילותם על מנת למנוע תמיכה בפעילות אנטישמית.
על מנגנוני המימון של הארגונים לפעול בשקיפות מלאה, כולל גישה ציבורית להליכי קבלת ההחלטות, מסמכים וכל ההערכות השונות.
יש להשהות מיידית את המימון לארגונים לא-ממשלתיים המעורבים בפעילות אנטישמית או ברטוריקה אנטישמית, ולשקול לפסול מימון זה בעתיד.
על הממשלות לפעול באופן מיידי ומקיף לאתחול מחדש של המימון שלהן לארגונים לא-ממשלתיים הפעילים במסגרת הסכסוך הערבי-ישראלי על מנת להבטיח שהמימון הקיים אינו מנוצל לקידום אנטישמיות. על הקהילה היהודית להיות מעורבת בהליך זה.
מאז חטיפת שלושת הנערים על ידי מחבלי החמאס בגוש עציון, דרך החיפושים של כוחות הביטחון אחריהם ועד לימים קשים אלו של מבצע "צוק איתן", אנו עדים לקמפיין נבזי, הולך ומתגבר, מצדם של גורמי תקשורת, גורמים פלסטינים ומספר ארגונים, הקוראים לעצמם "ארגוני זכויות אדם", אשר מטרתו הכפשת ישראל ומיתוגה כ"פושעת מלחמה". קמפיין זה מזין את ההפגנות האלימות והתקריות האנטישמיות ברחבי אירופה בשבועות האחרונים.
נאומו של פרופסור ג'ראלד שטיינברג בכנס השקת השדולה למאבק באנטישמיות בכנסת. פרופ' שטיינברג נגע באנטישמיות האנטי-ציונית החדשה, שכוללת תמות תיאולוגיות נוצריות ומוסלמיות יחד עם מוסר כפול כלפי ישראל . הוא קרא למשתתפים לקחת חלק פעיל במאבק באנטישמיות החדשה.